Ovo su zabrinjavajuća ekonomska vremena
prijatelji TEDsteri, zaista nesretna ekonomska vremena.
I zato bih vas želio oraspoložiti
sa jednom velikom, iako uglavnom nepoznatom
pričom o poslovnom uspjehu
u zadnjih 20 godina.
Koja se na specifičan način može uporediti
sa uspjesima Microsofta ili Googlea.
To je industrija koja je podnijela trenutnu recesiju
vrlo ležerno.
Govorim o organizovanom kriminalu.
Reći ćete, organizovani kriminal
postoji već vrlo dugo.
I tu bi bili zbilja u pravu.
Ali u posljednje dvije decenije
je doživio neviđen razvoj.
I danas predstavlja otprilike 15%
svjetskog bruto nacionalnog dohodka.
Volim ga nazivati globalna ekonomija u sjeni
ili ukratko 'McMafia'.
Šta je prouzrokovalo ovaj nevjerovatan porast
međunarodnog kriminala?
Naravno, tu je globalizacija,
tehnologija, komunikacije i ostale stvari
o kojima ćemo pričati nešto kasnije.
Prvo bih vas želio vratiti
ovom događaju.
Padu komunizma.
U cijeloj istočnoj Evropi, nezaboravan momenat
u našoj poslijeratnoj historiji.
Sada je vrijeme da vam kažem istinu.
Ovaj događaj je meni lično mnogo predstavljao.
Krijumčario sam knjige preko gvozdene zavjese
demokratskoj opoziciji u istočnoj Evropi
kao što je bila Solidarnost u Poljskoj
kada sam bio tinejdžer.
Onda sam počeo pisati o istočnoj Evropi
nakon čega postadoh glavni BBC-jev dopisnik za regiju.
Dužnost koju sam obavljao 1989.
Kada je 425 miliona ljudi
napokon dobilo pravo
da izabere svoju vladu,
bio sam presretan.
Ali bio sam dijelom i zabrinut
u vezi nekih prljavih stvari
koje vrebaju iza ugla.
Na primjer, nije potrajalo dugo,
prije nego će etnički nacionalizam
pokazati svoje krvavo lice
u Jugoslaviji.
I u svom tom haosu
usred euforije,
trebalo mi je malo da shvatim
da su neki od ljudi koji su posjedovali moć
u istočnoj Evropi prije 1989.
i dalje činili isto nakon tamošnje revolucije.
Očigledno je bilo takvih likova.
Ali tu je bilo i nekih neočekivanih ljudi
koji su igrali ključnu ulogu u događajima u istočnoj Evropi.
Kao ovaj recimo. Sjećate li se njih?
Nekad su osvajali zlatne medalje u dizanju tegova
i hrvanju, svake četiri godine na Olimpijskim igrama.
Bili su prave zvijezde za komunizam,
sa dobrim načinom života koji ide uz to.
Dobivali su odlične stanove u centru grada.
Povremeno i seksualne usluge.
I mogli su slobodno putovati na zapad,
što je bilo veliki luksuz u to vrijeme.
Iznenađujuće, ali oni su igrali kritičnu ulogu
za vrijeme tranzicije
u istočnoj Evropi.
Ili kao što ih ja volim nazivati, oni su
babice kapitalizma.
Evo nekih od tih istih dizača tegova
poslije tretmana iz 1989.
U Bugarskoj,
ova fotografija je snimljena u Bugarskoj,
kada se komunizam raspao u istočnoj Evropi
nije se raspao samo komunizam,
već i cijeli državni poredak.
Što znači da policijski organi nisu radili.
Sud nije funkcionisao kako treba.
Dakle, šta je poslovni čovjek u novom hrabrom svijetu
kapitalizma istočne Evrope mogao učiniti
kako bi osigurao da se ugovori poštuju?
Pa, on bi se obratio ljudima koje su sociolozi prozaično nazivali
privatizovane agencije za sprovođenje zakona.
Mi ih poznajemo pod imenom mafija.
I u Bugarskoj mafiji će se uskoro pridružiti
14 hiljada ljudi
otpuštenih sa poslova u sigurnosnim agencijama
između 1989. i 1991.
Sada, kada vam je država u kolapsu,
ekonomija velikom brzinom propada,
posljednji ljudi koje želite vidjeti na tržištu rada
su 14 hiljada žena i muškaraca čije su osnovne vještine
nagledanje i prisluškivanje,
krijumčarenje, organizovanje struktura u podzemlju
i ubijanje ljudi.
I to je što se dogodilo širom istočne Evrope.
Dok sam radio devedesetih godina
najviše sam vremena proveo pokrivajući
užasan sukob u Jugoslaviji.
I nisam mogao da ne primjetim
da su ljudi koji su činili užasna nedjela,
paravojne organizacije,
bili zapravo isti oni koji su upravljali
organizovanim kriminalnim mrežama.
Tada sam počeo shvatati kako iza nasilja
stoji mračni kriminalni poduhvat.
I tako sam odlučio putovati oko svijeta
posmatrajući ovo globalno krminalno podzemlje
razgovarajući sa policajcima,
razgovarajući sa žrtvama, sa potrošačima
nedopuštenih roba i usluga.
Ali prije svega, razgovarajući sa samim mafijašima.
I naravno, Balkan je bio odlično mjesto za početi.
Zašto? Pa, prije svega
jer su se tamo red i zakon urušili.
Ali isto tako, kao što tvrde u trgovinama,
da je sve do lokacije, lokacije, lokacije.
I ono što sam primjetio na početku svog traganja
da je Balkan postao ogromna tranzitna zona
za nezakonite robe i usluge koje dolaze iz cijeloga svijeta.
Heroin, kokain,
trgovina ženama radi prostitucije
i plemeniti minerali.
I kuda je sve to bilo usmjereno?
Ka Evropskoj uniji, koja je već
bila počela ubirati prednosti globalizacije.
Pretvarajući se u
najbogatije potrošačko tržište u historiji
koje obuhvata oko 500 miliona ljudi.
I značajna manjina
od ovih 500 miliona ljudi
svoj novac i slobodno vrijeme voli trošiti
na prostitutke,
gurajući novčanice od 50 eura
i ilegalno zapošljavajući radnike iz inostranstva.
Organizovani kriminal u globalizovanom svijetu
funkcioniše na isti način kao i svaki drugi biznis.
Ima svoje produkcijske zone
kao što su Afganistan i Kolumbija.
Zone distribucije
poput Meksika i Balkana.
I naravno, zone konzumacije
kao što je Evropska unija, Japan
i naravno Sjedinjene Države.
Zone produkcije i distribucije
se obično nalaze u zemljama u razvoju.
I često su izložene užasnom nasilju
i krvoproliću.
Uzmimo na primjer Meksiko.
Tamo je u posljednjih 18 mjeseci, ubijeno 6 hiljada ljudi
što je direktna posljedica trgovine kokainom.
A šta je sa Demokratskom Republikom Kongo?
Od 1998. tamo je umrlo 5 miliona ljudi.
To nije konflikt o kojem mnogo čitate u novinama.
Ali je najveći konflikt na planeti
nakon Drugog svjetskog rata.
A zašto? Jer mafija iz cijeloga svijeta
sarađuje sa lokalnim paravojskama
kako bi osigurala zalihe
bogatih mineralnih resursa
iz regije.
Godine 2000. 80% svjetskih zaliha koltana
je dobiveno na poljima smrti
sa područja istočne Demokratske Republike Kongo.
Koltan će te danas naći u skoro svakom mobilnom telefonu,
svakom laptopu
i konzolama za igranje.
Gospodari rata u Kongu su takve stvari prodavali mafiji
u zamjenu za oružje.
A mafija bi to onda prodavala po zapadnim tržištima.
I tako je ta zapadna potreba
da konzumira
primarna pogonska snaga
organizovanog internacionalnog kriminala.
Dozvolite mi da vam pokažem neke od svojih prijatelja u akciji,
snimljene od Italijanske policije
krijumčareći neoporezovane cigarete.
Fabričke cigarete su veoma jeftine.
Evropska unija ih onda oporezuje najvećim porezom na svijetu.
Tako, ako ih uspijete prokrijumčariti do E.U.
možete ostvariti veoma unosan profit.
I želim vam pokazati ovo kako bih demonstrirao
tip resursa dostupnih ovim grupama.
Kada je nov, ovakav gliser vrijedi milion eura.
I nešto je najbrže što se može naći na evropskim vodama.
Od 1994. dobrih sedam godina,
20 ovakvih čamaca
je preplovljavalo Jadransko more,
od Crne Gore do Italije, svaku noć.
I kao posljedicu ovakvog trgovanja
imamo samo Veliku Britaniju koja je izgubila 8 milijardi dolara poreznih prihoda.
I taj novac biva preusmjeren na ratna događanja u Jugoslaviji
i za punjenje džepova beskrupuloznih pojedinaca.
Kada je počela ovakva trgovina, italijanska policija je
imala svega dva glisera koja su mogla ići dovoljno brzo.
I to je važno, jer je inače jedini način da uhvatite te ljude
da ostanu bez benzina.
Ponekad bi ti kriminalci sa sobom vozili
žene radi odvođenja u prostituciju.
I ako bi se policija pojavila, oni bi bacili
žene u more,
da bi se policija pozabavila spašavanjem žena
prije nego bi nastavljala hvatati loše momke.
Pokazao sam vam ovo da bih demonstrirao
koliko glisera, koliko plovila treba
da bi se uhvatio samo jedan.
I odgovor je, šest plovila.
Upamtite, 20 ovakvih brzih čamaca
se kretalo Jadranskim morem
svaku noć.
Dakle, šta su ovi ljudi radili sa zarađenim novcem?
I tu dolazimo do globalizacije
jer to nije samo deregulacija globalne trgovine.
Već i liberalizacija međunarodnog finansijskog tržišta.
I znate, to je olakšalo stvari
peračima novca.
Posljednje dvije decenije su bile era procvata
prljavog novca.
Devedesetih smo vidjeli finansijske centre širom svijeta
kako se takmiče za posao.
I jednostavno nije postojao efikasan mehanizam
za spriječavanje pranja novca.
I mnogo legealnih banaka je bilo sretno
da prihvati depozite
iz veoma sumnjivih izvora
bez postavljanja ikakvih pitanja.
A u biti svega, je mreža banaka koja je izvan finansijskih centara.
Danas su takve banke
neizostavan dio procesa pranja novca.
I ako želite učiniti nešto po pitanju nezakonite utaje poreza
transnacionalnog organizovanog kriminala i pranja novca,
morate ih se riješiti.
Pozitivno je što konačno imamo nekoga u Bijeloj kući
ko se konzistentno oglašavao
protiv ovakvih razarajučih institucija.
I ako je iko zainteresovan za moje mišljenje
potrebni su
novi zakoni, propisi i učinkovita regulacija.
Pogledajmo naprimjer Bernieja Madoffa,
koji će ostatak svog života provesti u zatvoru.
Bernie Madoff je ukrao 65 milijardi dolara.
Što ga stavlja na sami vrh kriminala
skupa sa kolumbijskim kartelima
i ruskim kriminalnim sindikatima.
No, on je to činio decenijama
u samom srcu Wall Streeta.
I niko se nije zabrinuo zbog toga.
Koliko još ima Madoffa na Wall Streetu,
ili u Londonu
varajući običan svijet
i perući novac?
Mogu vam reći, svakako ih ima još dosta.
Dozvolite mi da vam predstavim najveći kalibar organizovanog kriminala.
To su narkotici. Imamo drugu fotografiju plantaže marihuane od jutros.
Ova se nalazi u centralnoj Britanskoj Kolumbiji
gdje sam je i snimio.
To je jedna od desetine hiljada
malih plantaža u Britanskoj Kolumbiji
koje obezbjeđuju da preko 5%
BND-a ove provincije, dolaze iz ove trgovine.
Onda me inspektor Brian Cantera
iz kanadske kraljevske policije
vodi do zavučenog skladišta istočno od Vankuvera
da mi pokaže neke od proizvoda koje redovno oduzima
kanadska policija
od krijumčara koji marihuanu šalju
na jug, u Sjedinjene Američke Države,
gdje postoji nezasito tržište
za travom iz Britanske Kolumbije, kako je zovu,
dijelom jer se reklamira kao organska,
što naravno najviše prolazi dole u Kaliforniji.
(Smijeh)
(Aplauz)
Čak i po priznanju policije
ovo je mali dio profita
koji ostvaruju glavni izvoznici.
Otkad je počela globalizacija
globalno tržište narkotika se veoma povećalo i razvilo.
Međutim nije bilo istovremenog povećanja
resursa dostupnih
policijskim snagama.
Ali to bi se moglo promijeniti.
Jer se nešto čudno dešava.
Ujedninjene Nacije su prepoznale
ovog, odnosno prošlog mjeseca
da je Kanada postala ključna zona distribucije i produkcije
ekstazija i ostalih sintetičkih droga.
Zanimljivo je da zastupljenost
heroina i kokaina opada
zato što tablete postaju sve bolje.
To je ono što mijenja igru.
Jer pomjera produkciju iz Trećeg svijeta
u zapadne zemlje.
Kada se to dogodi, sigurno je
da će preopteretiti policijske kapacitete na zapadu.
Zakonske regulative koje postoje oko 40 godina
su odavno zrele za ozbiljne promjene.
Tako ja mislim.
Sada o recesiji.
Organizovani kriminal se već veoma dobro
prilagodio recesiji.
Ne iznenađujuće, najotpornija industrija
na cijelome svijetu.
I nema pravila u svom regulatornom sistemu.
Izuzev naravno, što ima dva poslovna rizika
biti uhapšen od zakonskih tijela,
što je iskreno, njhova najmanja briga
i konkurencija drugih grupa,
kao npr. dobiti metak u potiljak.
Ono što su napravili je da su premjestili svoje operacije.
Manje se puši trava ili se ne ide prostitutkama tako često
za vrijeme recesije.
Umjesto toga oni se u velikom stilu bave
finansijskim i korporativnivnim kriminalom,
prije svega na dva načina
falsifikovanjem robe
i kriminalu na internetu.
I tu su nevjerovatno uspješni.
Želio bih vam predstaviti gosp. Pringleja.
Ili bolje rečeno Señor Pringleja.
Ovu opremu mi je pokazao kompjuterski kriminalac iz Brazila.
Sjedili smo u autu u Aveniji Paulista
u Sao Paulou.
Priključio je to na moj laptop,
i u roku pet minuta on je ušao
u kompjuterski sigurnosni sistem
jedne od glavnih brazilskih banaka.
Uopšte nije teško.
U stvari je dosta jednostavno jer,
fascinantna stvar u vezi virtualnog kriminala
je da se tu ne radi puno o tehnologiji.
Ključ virtualnog kriminala je ono što zovemo društveni inžinjering.
Ili kada bi koristili tehnički izraz za to,
svake minute se neko rodi.
Ne bi vjerovali kako je lako
nagovoriti ljude da čine sa svojim kompjuterom stvari
koje objektivno nisu u njihovom interesu.
I brzo se dogodilo
da su kriminalci naučili kako to da urade na najbrži način,
naravno, najbrži način do nečijeg novčanika
jeste obećati seks i ljubav.©
Vjerujem da se neki od vas sjećaju virusa zvanog I-Love-You,
jednog od najboljih virusa koji se bio pojavio po cijelom svijetu.
Bio sam veoma sretan kada se taj virus pojavio
jer prva osoba koja mi ga je poslala
bila je moja bivša djevojka.
Prema meni je gajila razne vrste osjećaja i emocija
ali ljubavi nije bilo među njima.
(Smijeh)
Pa čim sam vidio tako nešto u svojoj elektronskoj pošti,
bez razmišljanja sam to obrisao,
i poštedio se vrlo gadne infekcije.
Dakle kompjuterski kriminal, pazite ga se.
Jedna stvar u koju smo sigurni je da internet
olakšava stvari ovim bićima.
To su komarci koji nose virus malarije
šireći zarazu tako što bi komarčić imao besplatan obrok
na naš račun.
Artesunate je vrlo efikasan lijek
kod uništvanja parazita koji je u ranoj fazi
infekcije.
Ali u toku protekle godine
istražitelji u Kambođi su otkrili
kako se događa da su
paraziti malarije postali imuni na lijekove.
I oni se plaše da je razlog tomu
što Kambođanci nemaju uslova da kupe lijekove u radnjama
tako da ih kupuju putem interneta.
A te tablete sadrže svega male doze
aktivnog sastojka protiv parazita.
Što je i uzrok
razvijanju otpora kod parazita.
Razlog zašto ovo govorim
je što mi moramo znati
da organizovani kriminal
utiče na sva moguća polja našeg života.
Ne morate spavati sa prostitutkama
ili drogirati se
kako bi bili imali veze sa organizovanim kriminalom.
Oni utiču na naše bankovne račune.
Oni utiču na naše komunikacije, penziona osiguranja.
Oni čak utiču na hranu koju jedemo
i na naše vlade.
Ovo više nije stvar
Sicilijanaca iz Palerma i New Yorka.
Sa ovim kriminalcima nema romantike.
U 21. vijeku
ovo je moćna industrija
koja proizvodi nestabilnost i nasilje
gdje god se pojavi.
Jedna je od glavnih ekonomskih sila
koju moramo uzeti vrlo, vrlo ozbiljno.
Bila mi je čast držati vam izlaganje.
Hvala vam mnogo.
(Aplauz)